साथ ही नवाज़ शरीफ़ ने घटना के मद्देनज़र भारत सरकार के बयान और रवैये की तारीफ़ की और इसे परिपक्व क़रार दिया.

नवाज़ शरीफ़ ने नरेंद्र मोदी को भरोसा दिलाया कि भारत सरकार की दी गई सूचना और सुरागों पर पाकिस्तान भी काम करेगा और जांच में हर संभल मदद करेगा.

नवाज़ शरीफ़ ने कहा, "जब भी भारत और पाकिस्तान के बीच शांति प्रक्रिया शुरू होती है तो चरमपंथी उसमें मुश्किल पैदा करने की कोशिश करते हैं."

लेकिन दोनों ही प्रधानमंत्रियों ने इस बात पर सहमति जताई कि चरमपंथी ताक़तों को दोनों देशों के बीच शांति बहाल करके ही मुंहतोड़ जवाब दिया जा सकता है.

समाप्त

इससे पहले भारत के रक्षा मंत्री मनोहर परिक्कर ने माना कि पठानकोट एयरबेस में हुआ हमला चिंता का विषय है.

मीडिया से बात करते हुए रक्षा मंत्री ने कहा, "हमारी मुख्य चिंता ये है कि चरमपंथी आख़िर सीमा पार कर अंदर कैसे घुस आए. हालांकि सुरक्षा बल बड़ी मुस्तैदी से इस हमले से निपटे लेकिन कुछ कमियां हमें इस पूरे मामले में नज़र आईं. हम भविष्य में उन्हें दुरुस्त करेंगे."

मनोहर परिक्कर ने बताया कि आज दो और चरमपंथियों के शव मिले हैं और कुल मिलाकर अब तक छह चरमपंथी इस ह... अधिकतम 4000 वर्णों के लिए लेख जारी रखें:
मले में मारे जा चुके हैं.

हालांकि उन्होंने ये भी कहा आज मिले दो शव पूरी तरह से जल चुके हैं और उनकी डीएनए जांच के बाद ही उनकी पहचान हो सकेगी.

रक्षा मंत्री के मुताबिक़ तलाशी अभियान अब भी जारी है और वो आज देर रात या कल सुबह तक और चल सकता है.

उन्होंने बताया कि इस पूरे मामले की जांच एनआईए (नेशनल इंवेस्टीगेशन एजेंसी) करेगा.

मनोहर परिक्कर ने बताया कि तलाशी अभियान के दौरान पाकिस्तान में बनी कुछ चीज़ें भी बरामद हुई हैं लेकिन उनके आधार पर अभी किसी निष्कर्ष पर नहीं पहुंचा जा सकता.

उनके मुताबिक़ चरमपंथियों और सुरक्षा बलों का एकाउंटर 36 घंटे ही चला और बाक़ी टाइम तलाशी अभियान जारी रहा.

(बीबीसी हिंदी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)